armvectores/hy_wikipedia_2023 huggingface dataset:
Բիլբաո

Բիլբաո (բասկերեն՝ Bilbo, իսպաներեն՝ Bilbao), քաղաք Իսպանիայի հյուսիսում։ Բիլբաոն Բիսկայա պրովինցիայի կենտրոնն է։ Այն Բասկերի երկրի ամենամեծ մունիցիպալիտետն է և 10-րդ խոշորագույնը Իսպանիայում։ Բիլբաոյում զարգացած է ծանր արդյունաբերությունը. արդյունաբերությամբ այն երկրորդն է Իսպանիայում՝ զիջելով միայն Բարսելոնային։


== Պատմություն ==
Հնում Բիլբաոյի տեղում եղել է ձկնորսական բնակավայր։ 1300 թվականի հունիսի 15-ին քաղաքը հիմնադրել է Բիսկայայի տիրակալ Դիեգո Լոպես V դե Արոն։
Հետագայում առևտրի համար իր բարենպաստ դիրքի ու քաղաքայի անկախության շնորհիվ, որից Բիլբաոն օգտվում էր որպես Բիսկայայյի քաղաք, այն սկսել է արագ զարգանալ։ Իսպանիայի ներքին պատերազմները քիչ են անդրադարձել քաղաքի վրա, սակայն այն շատ է տուժել Ֆրանսիայի հետ պատերազմի պատճառով։


== Ծանոթագրություններ ==
Բուչայա

Բուչայա (ուկրաիներեն՝ Бучая), գյուղ Ուկրաինայի Խմելնիցկիի մարզի Նովոուշիցկի շրջանում։
2001 թվականի տվյալներով Բուչայա գյուղում բնակվում էր 408 մարդ։ Բնակավայրը զբաղեցնում է 2486 կմ² տարածք։ Բնակչության խտությունը կազմում էր 164,12 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սթերլինգ Սենդմեն Նայթ

Սթերլինգ Սենդմեն Նայթ (անգլ.՝ Sterling Sandmann Knight, մարտի 5, 1989(1989-03-05), Հյուստոն), ամերիկացի դերասան, կիթառիստ, երգիծաբան և երգիչ։ Հայտնի է դարձել  այնպիսի ֆիլմերում գլխավոր դերերի շնորհիվ, ինչպիսիք են «Հայրիկը նորից 17 տարեկան է» (Զակոմ Էֆրոնոմի հետ), «Սաննիին հնարավորություն տվեք» (սերիալ, Չեդա Դիլան Կուպերի դերում Դեմի Լովատոյի հետ), «Աստղային հիվանդություն» (Քրիստաֆեր Ուալդի դերը)։


== Կենսագրություն ==
Սթերլինգ Նայթը ծնվել է 1989 թվականի մարտի 5-ին, Տեխաս նահանգում, Հյուստոնում։ Ունի քույր, Սամանտա Սքարլեթը, և եղբայր, Սփենսեր Շուգան։ Նա սիրում է խաղալ գոլֆ, քշել սնոուբորդ և նվագել կրթառ։ Որպես խմբի կիթառահար Սթերլինգը և նրա ընկեր Մեթթ Շիվլին (անգլ.՝ Matt Shively) Youtube-ում ձևավորել է «Connecting Channels» անվանումով մի խումբ (տվյալ դեպքում խոսքը Disney և  Nickelodeon ալիքների մասին է)։


== Կարիերա ==
Սթերլինգն սկսել է իր կարիերան տեղական ներկայացումների բեմադրություններում։ Նա իր նորամուտն սկսել է "Calm, Career Day" և "Hi-Jinks" ֆիլմերում` փոքր դերերով։ Դրանից հետո հայրը նրան միանգամից ասել է, որ նա ունի մեծ ապագա։
Սթերլինգի առաջին դերը եղել է Դիսնեյ ալիքով 2007 թվականին, նա խաղացել է Հաննա Մոնտանա ֆիլմում մի դրվագ, որտեղ կատարել է Լուկասի դերը։ Ավելի ուշ, նույն թվականին Նայթը հայտնվել է «Ищейка» հերուստասերիալի երկու դրվագներում։
2008 թվականին Նայթը հայտնվել է «Ջիմմիի գլխից դուրս» ({{lang-en|Out of Jimmy's Head} հեռուստատեսային շարքում }) և «Կրքի անատոմիա» ֆիլմում։
2009 թվականին Նայթը ստացել է Չեդա Դիլան Կուպերի դերը «Սաննիին հնարավորություն տվեք» սերիալում, որտեղ խաղացել է Դեմի Լովատոյի հետ։ Նրա նորամուտը ֆիլմասպարեզ եղել է «Հայրիկը նորից 17 տարեկան է» ֆիլմով, որտեղ նա խաղացել է գլխավոր հերոսի որդու՝ Ալեքսի դերը։
2008 թվականին Նայթը Դիսնեյ ալիքով ցուցադրվող «Աստղային հիվանդություն» ֆիլմում խաղացել է գլխավոր հերոս Քրիստաֆեր Ուալդի դերը։ Այնուհետև Նայթի մասնակցած հաջորդ նախագիծը եղել է «Էլլի. Մոխրոտի ժամանակակից հեքրաթը» ֆիլմը Էշլի Հյուիթի հետ, որտեղ նա խաղացել է Տայա Փարքերի դերը։
2011 թվականին նա խաղացել է Չեդա Դիլան Կուպերի դերը կատակերգական սքեթչ-շոուում, որի երկրորդ սեզոնը չի նկարահանվել։
2013 թվականին նա որպես հայտնի աստղ հայտնվել է «Melissa & Joey» սերիալի երկրորդ սեզոնի մի քանի դրվագում։


== Ֆիլմագրություն ==


== Երաժշտական տեսահոլովակներ ==


== Մրցանակներ և նոմինացիաներ ==


== Ֆիլմերի երաժշտություններ ==
«Shades»-«Աստղային հիվանդություն»
«Starstruck»-«Got to Believe»
«Got to Believe»-«Got to Believe»
«Hanging»-«Սաննիին հնարավորություն տվեք»
«How We Do This»-«Սաննիին հնարավորություն տվեք»
«SPS (skinny pants syndrome)»-«Սաննիին հնարավորություն տվեք»
«Hero»-«Աստղային հիվանդություն»
«What You Mean To Me»-«Աստղային հիվանդություն»
«Something About The Sunshine» -«Աստղային հիվանդություն»


== Ծանոթագրություններ ==
Սամվել Գրիգորյան (այլ կիրառումներ)

Սամվել Գրիգորյան անուն-ազգանուն ունեն հետևյալ մարդիկ՝

Սամվել Գրիգորյան – հայ բանաստեղծ, թարգմանիչ։
Սամվել Սևադա – հայ գեղանկարիչ, լուսանկարիչ, բանաստեղծ։
Սամվել Գրիգորյան - հայ խորհրդային մեխանիկ, լեռնային ապարների և գրունտների դինամիկայի ժամանակակից տեսության հիմնադիրը
Ռյունգա

Ռյունգա (էստ․՝ Rünga), գյուղ Էստոնիայի Լյաենե-Վիրումաա նահանգի Վիննի շրջանում։
2011 թվականի տվյալներով գյուղում բնակվում էր 22 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Օկսովսկի

Օկսովսկի (ռուս.՝ Оксовский), քաղաքատիպ ավան Ռուսաստանի Արխանգելսկի մարզի Պլեսեցկի շրջանի կազմում։
Բնակչությունը 2010 թվականին գրանցված տվյալներով կազմում էր 2051 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պապիրնյա (գյուղ, Գորոդոկի շրջան)

Անվան այլ կիրառումների համար տե՛ս՝ ՊապիրնյաՊապիրնյա (ուկրաիներեն՝ Папірня), գյուղ Ուկրաինայի Խմելնիցկիի մարզի Գորոդոկի շրջանում։
2001 թվականի տվյալներով Պապիրնյա գյուղում բնակվում էր 168 մարդ։ Բնակավայրը զբաղեցնում է 0,469 կմ² տարածք։ Բնակչության խտությունը կազմում էր 358,21 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Աննապոլիս (Մերիլենդ)

Աննապոլիսը (անգլ.՝ Annapolis), քաղաք է ԱՄՆ-ի հյուսիսարևելյան մասում, Մերիլենդ նահանգում։ Այն Մերիլենդի նահանգակենտրոնն է և գտնվում է Էնն Արունդել շրջանում։ 2004 թ.-ի տվյալներով, քաղաքի բնակչությունը կազմում է 36 217 մարդ։ Քաղաքը գտնվում է Բալթիմորից և Վաշինգտոնից 40 կմ հեռավորության վրա։ 1783- 1784 թթ քաղաքը եղել է ԱՄՆ-ի մայրաքաղաքը։


== Կլիմա ==


== Քույր քաղաքները ==
 Աննապոլիս Ռոյալ (անգլ.՝ Annapolis Royal), Նոր Շոտլանդիա, Կանադա
 Ուեքսֆորդ (անգլ.՝ Wexford, իռլանդերեն՝ Loch Garman), Իռլանդիա
 Դամֆրիզ (անգլ.՝ Dumfries, գաել.՝ Dùn Phris), Շոտլանդիա, Մեծ Բրիտանիա
 Կարլսկրունա (շվեդերեն՝ Karslkrona), Շվեդիա
 Նյուպորտ (անգլ.՝ Newport, վալլիերեն՝ Casnewydd), Ուելս, Մեծ Բրիտանիա
 Ռեդվութ սիթի (անգլ.՝ Redwood City), Կալիֆորնիա, ԱՄՆ
 Տալլին (էստ․՝ Tallinn), Էստոնիա


== Ծանոթագրություններ ==
Փոքր Յալոման (գետ)

Փոքր Յալոման (ռուս.՝ Малый Яломан), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Կատուն գետի ձախ ափով՝ 348 կմ հեռավորության վրա։ Գետի երկարությունը 31 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերխնեոբսկոմի ավազանային շրջանին, գետի ջրատնտեսային տեղամասը Օբ գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 13010100312115100005889
Հիդրոլոգիական ուսումնասիրությունների կոդը - 115100588
Ավազանի կոդը - 13.01.01.003
Հիդրոլոգիական ուսումնասիրությունների հատորի համարը - 15
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Զմարանո

Զմարանո (իտալերեն՝ Smarano), կոմունա Իտալիայում, գտնվում է Տրենտինո Ալտո Ադիջե մարզի Տրենտո գավառում։
Բնակչությունը կազմում է 470 մարդ (2008 թվականի տվյալներով)։ Խտությունը կազմում է 78 մարդ/կմ²։ Տարածքը 6 կմ² է։ Փոստային ինդեքս՝ 38010։ Հեռախոսային կոդ՝ 0463։


== Ժողովրդագրություն ==
Բնակչություն


== Կոմունային վարչակազմ ==
Հեռախոսահամար՝ 0463 536125
Էլեկտրոնային փոստ՝ smarano@comuni.infotn.it


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Բագրատ Իսահակյան

Բագրատ Հովհաննեսի Իսահակյան (դեկտեմբերի 25, 1904(1904-12-25), Նոր Նախիջևան, Ռոստովի շրջան, Դոնի զորքի մարզ, Ռուսական կայսրություն - հոկտեմբերի 26, 1974(1974-10-26), Մինսկ, Բելառուսական ԽՍՀ, ԽՍՀՄ), զրահատանկային զորքերի գեներալ-մայոր (1954)։ ԽՄԿԿ անդամ 1931 թվականից։
Բագրատ Իսահակյանը ծնվել է 1904 թվականին շուշեցի այգեգործի ընտանիքում։ 1920 թվականին կամավոր ընդունվում է 18-րդ հրաձգային դիվիզիա, ապա ծառայում է 9-րդ բանակի զորամասերում։ Սովորում ու ավարտում է Երևանի Մյասնիկյանի անվան ռազմական դպրոցը, ապա երկար ժամանակ ծառայում է Հայկական դիվիզիայի զորամասերում՝ 2-րդ գնդում, Լենինականում և Դիլիջանում։ Իսահակյանը 1929 թվականից մինչև 1938 թվականը ծառայել է 66-րդ Կովկասյան հեծյալ գնդում, եղել է դասակի, էսկադրոնի հրամանատար, գնդի դպրոցի պետ, գնդի շտաբի պետի օգնական և ապա գնդի շտաբի պետ։ 1938 թվականի աշնանը նրան տեղափոխում են Պսկովի 25-րդ հեծելազորային դիվիզիան և նշանակում 63-րդ հեծյալ գնդի հրամանատար։
Մայոր Իսահակյանի հրամանատարությամբ գործող 63-րդ հեծյալ գունդը ակտիվ մասնակցություն է ունենում սպիտակ ֆինների դեմ կռիվներին։
Հեծելազորային միավորումները վերակազմելու հետևանքով, փոխգնդապետ Իսահակյանին նշանակում են Լվովի զինվորական օկրուգի 1-ին տանկային դիվիզիայի 1-ին մոտոհրաձգային գնդի հրամանատար։
Շարային ուսուցման աշխատանքների մեծ փորձ ունեցող Իսահակյանը, ավարտելով Ռազմական ակադեմիայի օպերատիվ ֆակուլտետը, նշանակվում է 3-րդ մեխանիկական կորպուսի 1-ին մոտոցիկլետային գնդի հրամանատար։
Հայրենական Մեծ պատերազմի նախօրյակին Իսահակյանի հրամանատարությամբ գործող 1-ին մոտոցիկլետային գունդը գտնվում էր Արևելյան Պրուսիայի սահմանամերձ գոտում։ Երբ Գերմանիան հարձակվում է ԽՍՀՄ-ի վրա, Իսահակյանի զորամասը 2-րդ տանկային դիվիզիայի հետ միասին առաջին համազարկերը տվեց գերմանացիներին։
Վելիկիե Լուկիի ուղղությամբ Բեժանիցի բնակավայրի և Լոկնյա գետի արանքում թշնամու առաջխաղացումը կանգնեցնելու համար մղվող անզիջում կռիվներից մեկի ժամանակ փոխգնդապետ Իսահակյանը կոնտուզիա է ստանում։ Կարճ ժամանակում նա բուժվում է և ստանում նոր նշանակում 16-րդ հեծելազորային դիվիզիայի 260-րդ հեծյալ գնդի հրամանատար, ապա ստանում է գնդապետի կոչում, վարում է 111-րդ հեծելազորային դիվիզիայի շտաբի պետի պաշտոնը և մասնակցում է Վոլգոգրադի պաշտպանության մարտերին, իսկ 1943 թվականին 8-րդ բանակի հետ մասնակցում է Կովկասի համար մղվող մարտերին։
Գվարդիայի գնդապետ Իսահակյանը այնուհետև ծառայում է Ուկրաինական 2-րդ ռազմաճակատում իբրև Վոլգոդրադյան տանկային բրիգադի հրամանատար։ Ռազմաճակատի զորքերի հետ թշնամուն կրնկակոխ հետապնդելով, գնդապետ Իսահակյանի տանկային բրիգադը ակտիվ մասնակցություն է ունենում Կորսուն-Շևշենկովյան հայտնի օպերացիային։
Նույն տանկային զորամասում Իսահակյանը ծառայեց մինչև 1951 թվականը։ Հետպատերազմյան շրջանում նա վարում է մի շարք դիվիզիաների, կորպուսի հրամանատարի տեղակալի պաշտոններ։ Գվարդիայի գնդապետ Իսահակյանը 1949 թվականին ավարտում է Մոսկվայի Տանկային զորքերի զինվորական ակադեմիան։
ԽՍՀՄ Նախարարների խորհուրդը 1954 թվականի մայիսին գվարդիայի գնդապետ Բագրատ Իսահակյանին շնորհում է տանկային զորքերի գեներալ-մայորի զինվորական կոչում։
Հայրենական Մեծ պատերազմի տարիներին պարգևատրվել է Լենինի, Կարմիր Դրոշի երկու, Հայրենական պատերազմի 1-ին աստիճանի, Կարմիր Աստղի շքանշաններով և մի շարք մեդալներով, ինչպես նաև լեհական կառավարության «Զվիցենստվո ի վլնոստ» մեդալով։


== Ծանոթագրություններ ==
Ռևանշ մենամարտ

Ռևանշ մենամարտ (ռուս.՝ Матч-реванш), ռեժիսոր-մուլտիպլիկատոր Բորիս Դյոժկինի երկրորդ մուլտիպլիկացիոն ֆիլմը, որը պատմում է «Մետեոր» և «Վիպել» թիմերի հոկեյի խաղի մասին, որն անց է կացվել սպորտային ռեպորտաժի հագեցած հնարքների և դինամիկայի ավանդույթներով։ Ստեղծվել է «Սոյուզմուլտֆիլմ» կինոստուդիայում։ Մուլտֆիլմի պրեմիերան կայացել է 1968 թվականին, Մոսկվայում։


== Սյուժե ==
Մուլտֆիլմի սկզբում «Մետեոր» թիմը ֆիլմ է դիտում իրենց վերջին պարտության մասին։ Դիտումից հետո «Մետեորի» ավագը որոշում է ռևանշ վերցնել։ Թիմի մյուս անդամների հետ նա հեռախոսով զանգում է և մարտահրավեր է նետում «Վիմպելին»։ Այդ ժամանակ «Վիմպել» թիմի մասնակիցները պարապում են խաղից առաջ։ Երբ «Մետեորը» ժամանում է հրապարակ, խաղն սկսվում է։ Ինչպես նախորդ հանդիպման ժամանակ, «Մետեոր» թիմը սկզբում հաղթում է, սակայն խաղի ընթացքում հաջողությունն անցնում է «Վիպել» թիմին, որը նորից հաղթանակ է տոնում։


== Նկարահանող խումբ ==


== Ճանաչում ==


=== Պարգևներ ===
1968 թվական` Սպորտային ֆիլմերի համամիութենական երկրորդ փառատոն Թբիլիսիում (բրոնզե մեդալ)։
1968 թվական` «Երիտասարդների առաքելությունը» միջազգային կինոփառատոն Մեխիկոյում, 19-րդ Օլիմպիադայի շրջանակներում (պատվավոր դիպլոմ)։


=== Ցուցահանդես ===
2014 թվականին «Իզմաիլևո» պալատի փոքր ցուցասրահում Մոսկվայի պետական գեղարվեստական պատմաճարտարապետական և բնության միավորված թանգարան-արգելանոցի նախաձեռնությամբ Բորիս Դյոժկինի հարյուրամյա հոբելյանի առթիվ կազմակերպվել է «Տափօղակը, տափօղակը» ցուցահանդեսը, որտեղ ցուցադրվել են «Տափօղակը, տափօղակը» և «Ռևանշ մենամարտ» ֆիլմերում մարմնավորված առարկաները։ Ցուցահանդեսային նմուշները տրամադրվել են Մոսկվայի Կինոյի թանգարանի անիմացիայի ֆոնդից։


== Վերաթողարկում տեսաերիզով ==
Մուլտֆիլմը բազմիցս վերահրատարակվել է DVD և MPEG-4 ձևաչափերով` մուլտֆիլմերի «Ֆուտբոլի, հոկեյի և... մասին» հավաքածուի մեջ (ներկայացուցիչ` «Խոշոր պլան»)։


== Ծանոթագրություններ ==


== Արտաքին հղումներ ==
Асенин С. В. Волшебники экрана: Восьмое искусство. Реализм и условность 3d-master.org
Կերաբաժին

Կերաբաժին, կերային ռացիոն, կենդանուն ամբողջ օրվա համար տրվող կերի քանակությունը, բաժինը, որը կազմվում է տարբեր կերերից՝ հաշվի առնելով սննդանյութերի նկատմամբ կենդանու պահանջը։ Մշակվում է կերային նորմաների և կերերի կազմի ու սննդարարության տվյալների հիման վրա։
Կերաբաժնի կառուցվածքը (կերերի հարաբերակցություն) կազմելիս հաշվի է առնվում կենդանու տեսակը, հասակը, մթերատվությունը, կերակրման տիպը։ Ամբողջ տարվա ընթացքում այն կարող է փոխվել ըստ կենդանու ֆիզիոլոգիական վիճակի (հղիություն, լակտացիա և այլն) և պահվածքի համակարգերի (ամառային ու ձմեռային) փոփոխության։ Տվյալ տեսակի կենդանուն անհրաժեշտ բոլոր տեսակ սննդանյութերը պարունակող կերաբաժինը կոչվում է լիարժեք կամ հավասարակշռված։
Տնտեսություններին օգնելու նպատակով կենդանիների հիմնական խմբերի համար կիրառվող տիպային կերաբաժիննները մշակում են ԳՀ հիմնարկները։
Պոնևո

Պոնևո (ռուս.՝ Понево), գյուղ Ռուսաստանի Սմոլենսկի մարզի Վելիժսկի շրջանի կազմում։
Բնակչությունը 2007 թվականին գրանցված տվյալներով կազմում էր 15 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Իմայ (աստղ)

Իմայ (անգլ.՝ Imai) , Դելտա Կրուսիս (լատիներեն δ Կրուսիս, կրճատ՝ Դելտա Կրու, δ Կրու), աստղ Հարավային Խաչ համաստեղությունում, որը կազմող չորս պայծառ աստղերից ամենաթույլն է։ Ունի 2.79 տեսանելի աստղային մեծություն, անվանակոչվել է Միջազգային աստղագիտական միության կողմից 2018 թվականի օգոստոսի 10-ին։ Վիթխարի, տաք ու արագ պտտվող աստղ է, որը գտնվում է հսկա աստղ դառնալու գործընթացում և արեգակից ունի մոտավորապես 345 լուսային տարի կամ 106 պարսեկ հեռավորություն։


== Անվանակարգություն ==
Աստղի՝ բայերյան անվանակարգությամբ հայտնի անունը δ Crucis (լատ.՝ Delta Crucis) է, պորտուգալերենում երբեմն անվանվում է Pálida («Թույլ աստղ»)։
Imai անունով Դելտա Կրուսիս աստղը հայտնի է մերօրյա Եթովպիայում ապրող մուրսի ցեղի ժողովրդին։ Նրանց համար աստղը որոշակի կարևորություն ունի, քանի որ «երբ այն դադարում է մթնշաղին հայտնվել երեկոյան երկնքում (մոտավորապես օգոստոսի վերջին), Օմո գետը վարարում է և հարթեցնում իր ափերին աճող imai խոտերը, որից հետո նորից հանդարտվում է»։ Մուրսիները մի շարք հարավային աստղեր են օգտագործում իրենց օրացույցում, որպեսզի նշեն Օմո գետի եղանակային վարարումները։ 2016 թվականին Միջազգային աստղագիտական միությունն աշխատանքային խումբ է ստեղծել աստղերի անունների դասակարգման համար (WGSN)), որը 2018 թվականի օգոստոսի 10-ին հավանության է արժանացրել Իմայ անունն այս աստղի համար և այն այժմ ընդգրկված է աստղանունների գրանցամատյանում։


== Հատկանիշներ ==
Դեկրուքսն ունի սպեկտրային դասակարգման B2 IV ցուցիչը, որով այն դասվում է ենթահսկա աստղերի շարքին և գտնվում է գլխավոր հաջորդականությունից դուրս գալու ու կարմիր հսկայի ձևափոխվելու գործընթացում, որից հետո հեռավոր ապագայում դառնալու է սպիտակ թզուկ։ Ներկայումս փայլում է արեգակի լուսատվությունից մոտավորապես 10,000 անգամ ավելի պայծառ, արտաքին մթնոլորտի էֆեկտիվ ջերմաստիճանը կազմում է 22,570 Կ, որի պատճառով ստանում է կապտասպիտակավուն երանգ։ Հավակնում է դառնալ Բետա Ցեֆեյի փոփոխական աստղ, պտտվում է շատ արագ՝ 210 km s−1 արագությամբ։
Հանդիսանում է Կարիճ-Կենտավրոս աստղասփյուռի Կենտավրոս-Հարավային Խաչ ցածրադիր ենթախմբի անդամ․ աստղասփյուռը զանգվածեղ աստղերի միացություն է, որոնք ունեն նույն ծագումն ու շարժը տիեզերքում։ Սա արեգակին ամենամոտ գտնվող աստղասփյուռն է, որի վերոնշյալ ենթախումբն ունի 16–20 միլիոն տարվա պատմություն։


== Մշակույթում ==
Չինարենում 十字架 (Շի Զի Ջիա, որը նշանակում է «խաչ») բառը վերաբերում է δ Կրուսիսից, Ակրուքսից, Գակրուքսից ու Միմոզայից բաղկացած աստերիզմին։ Հետևաբար, δ Կրուսիսն ինքը հայտնի է որպես 十字架四 (Շի ԶԻ Ջիա Սի, այսինքն՝ «Խաչի չորրորդ աստղ», անգլ.՝ the Fourth Star of Cross)։
Կենտրոնական Ավստրալիայում բանկվող արանդա և լուրիջա աբորիգենների ցեղերն այս աստղից, Գակրուքսից, Կենտավրոսի գամմայից (Մուլիֆանից) ու Կենտավրոսի դելտայից (Մա Ուեյից) բաղկացած քառանկյուն դասավորությունն անվանել են Iritjinga, «Արծիվ-բազե»։
δ Կրուսիսը պատկերված է Ավստրալիայի դրոշի, Նոր Զելանդիայի դրոշի ու Պապուա Նոր Գվինեայի դրոշի վրա, որպես Հարավային Խաչը կազմող հինգ աստղերից մեկը։ 26 այլ աստղերի թվում, որոնցից յուրաքանչյուրը խորհրդանշում է մեկ նահանգ, պատկերված է նաև Բրազիլիայի դրոշի վրա և ներկայացնում է Մինաս Ժերայս նահանգը։


== Ծանոթագրություններ ==


== Արտաքին հղումներ ==
DELTA CRU
Վիլյամ Օսլեր

Սըր Վիլյամ Օսլեր (հուլիսի 12, 1849(1849-07-12)[…], Bond Head, Օնտարիո, Կանադա - դեկտեմբերի 29, 1919(1919-12-29)[…], Օքսֆորդ, Անգլիա, Մեծ Բրիտանիայի և Իռլանդիայի միացյալ թագավորություն), կանադացի բժիշկ։
Լոնդոնի թագավորական ընկերության անդամ է (1898)։


== Կենսագրություն ==
1870 թվականին ավարտել է Տորոնտոյի բժշկական դպրոցը, որից հետո ընդունվել է ՄաքԳիլի համալսարան, որտեղ էլ 1872 թվականին ստացել է բժշկական գիտությունների դոկտորի կոչում։
Վերապատրաստում է անցել Լոնդոնի, Բեռլինի, Լայպցիգի, Վիեննայի լաբարատորիաներում և կլինիկաներում (բուժահետազոտական հիմնարկ՝ ուսանելով Ջոն Բարդոն-Սանդերսոնի, Ռուդոլֆ Վիրխովի, Լյուդվիգ Տրաուբեի, Ֆրեդրիխ Ֆրերիկսի, Բերնգրադ ֆոն Լանգենբեկի, Ֆ. Գեբրիի, Կարլ ֆոն Ռոկիտանսկի և այլոց մոտ։
Վերադառնալով Կանադա՝ 1875 թվականին Օսլերը դառնում է ՄաքԳիլի համալսարանի՝ ներքին հիվանդությունների ամբիոնի պրոֆեսոր։
Ջորջ Հոպկինս հիվանդանոցի հիմնադիրներից մեկն է(1889 թվական)։


== Գիտական գործունեություն ==
Օսլերին է պատկանում բազմաթիվ հայտնի և կարևոր ուսումնասիրություններ։ 1873 թվականին նա մանրամասն նկարագրել է թրոմբոցիտները, 1876 թվականին ներկայացրել է ֆիլյատրոզի հարուցիչ հանդիսացող նոր տեսակի տրեմատոդները, որի արդյունքում էլ այն կոչվեց «Օսլերի ֆիլյարա»։ 1885 թվականին տվեց սրտի սրտի փականներ բորբոքմամբ ուղեկցվող էնդոկարդիտի նկարագիրը և նշել, որ մատներին կարմիր ցանի առաջացումը, այսուհետ «Օսլերի ախտանիշ», հանդիսանում է միկրոէմբոլայի նշան, 1892 թվականին նկարագրել է բրոնխիալ ասթմայի նոպաները՝ շնչառական ուղիներում ստամոքսահյութի թթվայնության արտածծման առաջացումով։ Նույն թվականին ուսումնասիրել է բորբոքված աղիների ախտանիշը և նկարագրել այն, որպես «լորձոտ կոլիտ՝ հաստ աղիքի բորբոքում»։1911 թվականին գիտության մեջ ունեցած վաստակի համար Վիլյամ Օսլերին շնորհվեց բարոնետի կոչում։ 1913 թվականին կարդացել է Սելիմանյան դասախոսություն։
Օսլերի մեծ ճանաչում ունեցած աֆորիզմները՝


== Հիշատակ ==
Ամերիկացի նյարդավիրաբույժ Հարվի Կուշինգի «Սեր Վիլյամ Օսլերի կյանքը» գիրքը (The Life of Sir William Osler) 1926 թվականին արժանացել է Պուլիցերյան մրցանակի և հանդիսանում է 20-րդ դարի լավագույն բժշկական  կենսագրություն։


== Ծանոթագրություններ ==


== Գրականություն ==
Կուշինգ Հ. The Life of Sir William Osler. — 3rd Impression. — Oxford, UK: Clarendon Press, 1925. — Vol. I.
Հարվի Ուիլյամ Կուշինգ The Life of Sir William Osler. — Vol. II. — ISBN 978-3-942382-4
Bliss, M. =William Osler: A Life in Medicine, ISBN 0-19-512326-8։
Արշակ Հակոբյան

Արշակ Հայրապետի Հակոբյան (հոկտեմբերի 12 (24), 1886, գյուղ Էդիշա (այժմ՝ ԼՂՀ Հադրութի շրջանում)- օգոստոսի 12, 1960, Երևան), հայ բժիշկ, ֆիզիոլոգ, ֆիզիոթերապևտ։ Բժշկական գիտությունների դոկտոր (1936), պրոֆեսոր (1939)։ ՀԽՍՀ գիտությունների վաստակավոր գործիչ։


== Կենսագրություն ==
Ավարտել է Բեռլինի համալսարանի բժշկական ֆակուլտետը (1911)։ 1919 թվականից ապրել է Երևանում, մասնակցել ԵՊՀ բժշկական ֆակուլտետի հիմնադրմանը։ Մինչև 1936 թվականը՝ ԵԲԻ-ում իր հիմնած ֆիզիոլոգիայի, 1936-1960 թվականներին՝ նյարդախտաբանության ամբիոնների վարիչ։ Զբաղվել է նաև կուրորտաբանության հարցերով, նպաստել «Արզնի», «Ջերմուկ» և Վանաձորի առողջարանների կազմակերպմանը։ Մինչև 1989 թվականը նրա անունով էր կոչվում Երևանի կուրորտաբանության և ֆիզիկական բժշկության ԳՀԻ-ն։


== Երկեր ==
Հակոբյան Ա. Հ., Ֆիզիոլոգիա, դասագիրք, 1923։
Հիստերիկ մուտիզմի յեվ պարալիզների յերկու դեպքեր։ (Զեկուցում՝ կարդացված Յերեվանի Բժշկ. Միութ. ժողովում) / Ա. Հակոբյան., Յերեվան, 1926։
Курорты ССР Армении / А. А. Акопян., Эривань, Изд. Управделами Совнаркома ССРА, 1934.
Справочник по курортам и домам отдыха ССР Армении։ С приложением туристических маршрутов / А. Акопян, Р. Гянджунцян., Эривань, ГИЗ ССР Армении, 1935.
Туристические и курортные богатства Советской Армении / Доц. В. Г. Дик, С предисл. засл. деят. науки проф. В. А. Александрова, Под ред. проф. А. А. Акопяна, Наркомздрав Армян. Сов. Соц. Республики., Ереван, [Б. и.], 1937.
Սանդրուժիննիկների և սանհրահանգիչների պատրաստումը Մաս 1։ Երևան, Հայպետհրատ, 1941։
Ինքնօգնություն և փոխադարձ օգնություն։ Պրոֆ. Ա. Հ. Հակոբյան, խմբ.՝ Ա. Խրիմլյան, Երևան, Հայպետհրատ, 1941։
Краткое пособие по травматическим поражениям периферической нервной системы конечностей։ Клиника нерв. болезней։ В помощь врачам эвакогоспиталей / А. А. Акопян, Г. И. Мирзоян, Наркомздрав АрмССР - Упр. эвакогоспиталей., Ереван, Армгиз, 1944.
Ժողովածու ներվային հիվանդությունների կլինիկայի գիտական աշխատությունների։ Երևան, Հայպետապ, 1948։
Ներվայնությունը, նրա բուժումը և կանխման հնարավորությունները / Ա. Հ. Հակոբյան, Երևան, Հայպետհրատ, 1949։
Ալկոհոլիզմը և նրա ազդեցությունը ներվային սիստեմի վրա / Ա. Հ. Հակոբյան, Հ. Ա. Աստվածատրյան, Երևան, Հայպետհրատ, 1955։
Ալկոհոլը և նրա ազդեցությունը ներվային սիստեմի վրա / Ա. Հ. Հակոբյան, Հ. Ա. Աստվածատրյան, 2-րդ հրատ., ուղղ. և վերամշակ., Երևան, Հայպետհրատ, 1959։
Չեր Իժեմսկայա

Չեր Իժեմսկայա (ռուս.՝ Черь-Ижемская), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Իժմա գետի աջ ափին՝ 448 կմ հեռավորության վրա։ Գետի երկարությունը կազմում է 49 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը՝ Պեչորա գետի ավազաների վտակները մինչև թափվելը Ուսա, գետի գետային ավազանը՝ Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050300112103000075632
Կոդը ըստ հիդրոլոգիական հետազոտության (ՌԴ) — 103007563
Ավազանի կոդը — 03.05.03.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Կիբինսկի գյուղական խորհուրդ (Միրգորոդսկի շրջան)

Կիբինսկի գյուղական խորհուրդ  (ուկրաիներեն՝ Кибинська сільська рада), Ուկրաինայի Պոլտավայի մարզի Միրգորոդսկի շրջանում։
2001 թվականի տվյալներով Կիբինսկի գյուղական խորհրդում բնակվում էր 1341 մարդ։ Խորհրդում կա 2 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Ամուդ

Նահալ Ամուդ (եբրայերեն՝ נחל עמוד‎), հայտնի նաև որպես Վադի Ամուդ, գետ Իսրայելի Վերին Գալիլեյ շրջանում, որը թափվում է Գալիլեյան ծով։


== Պատմություն ==

Գետի ակունքը՝ Ռամաթ Դալթոնը, գտնվում է ծովի մակարդակից 800 մ բարձրության վրա։ Ջրահավաք ավազանն իր մեջ ներառում է Քանան լեռան (955 մետր) և Մերոն լեռան գագաթները (1,204 մետր) և Արևելյան Գալիլեայի միջով հոսում դեպի հարավ՝ դեպի Գալիլեայի ծովի հյուսիսարևմտյան մասը, որը ծովի մակարդակից ցածր է ավելի քան 200 մետր։
Գետը կոչվում է մի բնական սյունաձև ժայռի անունով, որը վեր է խոյանում գետնի վրա և գտնվում է Հուկոկ կիբուցի մոտակայքում, գետի հունի մոտ։ Ձորակում, որը ձևավորում է գետն այս տեղում, գտնվում են բազմաթիվ քարանձավներ, որոնք ժամանակին բնակեցված էին հայդելբերգյան մարդկանցով և ավելի ուշ նեանդերթալյան մարդկանցով։ Այդ քարանձավներից են Զութիյեի քարանձավը և Ամուդի քարանձավը։ Դրանք 1925–1926 թվականներին Անդրմանդատային Պաղեստինում առաջին պալեոանթրոլոգիական պեղումների առարկան էին։ Քարանձավներում կային հոմինինի մնացորդներ, ինչպիսիք են  մուստիերյան և աշելյան իրերը։
Նահալ Ամուդի մեծ մասը՝ 8923 դունամ (89230 ար), 1972 թվականին հռչակվեց բնության արգելոց։


== Տես նաև ==
Նահալ Ցիպորի
Հարոդ (գետ)
Հասբանի (գետ)


== Ծանոթագրություններ ==


== Արտաքին հղումներ ==
Amud stream @ eretz.com
Կի-Յանա Հուվեր

Կի-Յանա Հուվեր (հոլ.՝ Ki-Jana Hoever, հունվարի 18, 2002(2002-01-18), Ամստերդամ, Նիդերլանդներ), հոլանդացի պրոֆեսիոնալ ֆուտբոլիստ։ Ներկայումս հանդես է գալիս Լիվերպուլի կազմում։ Խաղում է կենտրոնական և աջ պաշտպանի դիրքում։


== Ակումբային կարիերա ==


=== Լիվերպուլ ===
Հուվերը հանդես է եկել ԱԶ Ալկմարի և Այաքսի ակադեմիաներում։ 2018 թվականի սեպտեմբերին նա միացավ Լիվերպուլի երիտասարդական թիմին։ Դեկտեմբերին հոլանդացին սկսեց մարզվել ակումբի առաջին թիմի հետ, և Յուրգեն Կլոպը նկարագրեց նրան որպես «վստահ» և «դիտման համար հաճելի» ֆուտբոլիստ։ Հուվերը ստացավ 51 համարի մարզաշապիկը։ Իր պրոֆեսիոնալ դեբյուտը նշեց 2019 թվականի հունվարի 7-ին՝ Անգլիայի գավաթի Վուլվերհեմպտոն Ուոնդերերսի դեմ հանդիպման 6-րդ րոպեին փոխարինելով վնասվածք ստացած Դեյան Լովրենին և դառնալով Լիվերպուլի պատմության այդ պահին երրորդ ամենաերիտասարդ ֆուտբոլիստը։ Սա Հուվերի միակ հանդիպումն էր Լիվերպուլի առաջին թիմի կազմում 2018-19 մրցաշրջանում։
2019 թվականի հուլիսի 31-ին Հուվերը կնքեց իր առաջին պրոֆեսիոնալ պայմանագիրը Լիվերպուլի հետ։ Իր առաջին գոլը պրոֆեսիոնալ կարիերայում խփեց սեպտեմբերի 25-ին՝ Անգլիայի լիգայի գավաթի Միլտոն Քինս Դոնսի դեմ խաղում՝ դառնալով ակումբի պատմության չորրորդ ամենաերիտասարդ ռմբարկուն Բեն Վուդբերնից, Մայքլ Օուենից և Ջորդան Ռոսիտերից հետո։


== Միջազգային կարիերա ==
Հուվերը ներկայացրել է Նիդերլանդները տարբեր տարիքային երիտասարդական հավաքականներում։ 2019 թվականի մայիսին նա մինչև 17 տարեկանների հավաքականի կազմում մասնակցեց Եվրոպայի առաջնությանը՝ անցկացրած 5 հանդիպներում դառնալով 1 գոլի ու 2 գոլային փոխանցման հեղինակ և ընդգրկվելով մրցաշարի խորհրդանշական հավաքականում։ Հոլանդիան հաղթեց առաջնությունը՝ եզրափակչում 4-2 հաշվով պարտության մատնելով Իտալիային։ Աշնանը Հուվերը մասնակցեց աշխարհի Մ17 առաջնությանը։


== Կարիերայի վիճակագրություն ==


=== Ակումբային վիճակագրություն ===
2019 թվականի հոկտեմբերի 18-ի դրությամբ


== Նվաճումներ ==


=== Ակումբային ===
Լիվերպուլ

ՈՒԵՖԱ Սուպեր գավաթ. 2019


=== Միջազգային ===
Նիդերլանդներ Մ17

ՈՒԵՖԱ Եվրոպայի Մ17 առաջնություն. 2019


=== Անհատական ===
ՈՒԵՖԱ Եվրոպայի Մ17 առաջնության խորհրդանշական հավաքական. 2019


== Ծանոթագրություններ ==


== Արտաքին հղումներ ==
Հուվերի պաշտոնական Տվիտերի էջը
Հուվերի պաշտոնական Ինստագրամի էջը
Հուվերը transfermarkt-ում
Հուվերը soccerbase.com-ում
Հուվերը WhoScored.com կայքում
Հուվերը Լիվերպուլի պաշտոնական կայքում Archived 2019-08-22 at the Wayback Machine.
Հուվերը Պրեմիեր Լիգայի պաշտոնական կայքում
Հուվերը ՈՒԵՖԱ-ի պաշտոնական կայքում
Սուրբ Նիկողայոս եկեղեցի (Շախտի)

Սուրբ Նիկողայոս եկեղեցի (ռուս.՝ Церковь Николая Чудотворца), ուղղափառ տաճար ՌԴ Ռոստովի մարզի Շախտի քաղաքում։
Հասցե՝ Ռոստովի մարզ, քաղաք Շախտի, Այուտինսկի ավան, Պլատովի փողոց, 177։


== Պատմություն ==
1902 թվականին Այուտինսկի ավանի բնակիչների նախաձեռնությամբ կառուցվեց և 1903 թվականին օծվեց սուրբ Նիկողայոս հրաշագործի անվան եկեղեցին։ Եկեղեցին խոնարհվում էր մեկ սրբի, ուներ երեք գմբեթ և զանգակատուն։
Նոյեմբերի 3-ին Վլասովո-Այուտինսկի խուտորում տեղի ունեցավ նոր՝ Սուրբ Նիկողայոսի տաճարի օծման հանդիսությունը։ Օծումը կատարել են Ալեքսանդրովսկո-Գրուշևսկու գործակալության վեց քահանաներ, երեք սարկավագ և երգիչների երգչախումբ Նովոչերկասկից։ Գյուղի բնակիչները տաճարն օծելու համար ծախսել են 900 ռուբլի։ Նովոչերկասկից ժամանել էին բազմաթիվ հյուրեր և պաշտոնատար անձինք, ընդ որում, ատամանին գյուղում դիմավորել են աղուհացով։ Օծումից հետո հնչել են մի քանի ելույթներ։ Նոր եկեղեցին կառուցվել է քարից և հասարակությանն արժեցել է ութ հազար ռուբլի։
1917 թվականի հեղափոխությունից հետո եկեղեցին փակվել է, բայց չի քանդվել, այնտեղ բացվել է ակումբ։ Միայն 1991 թվականին վերակառուցված Սուրբ Նիկողայոսի տաճարը վերսկսել է իր աշխատանքը։ Նոր տաճարն ունի հինգ գմբեթ, որոնք 2012 թվականին օծել է գերապատիվ եպիսկոպոս Իգնատին։


== Ծանոթագրություններ ==


== Հղումներ ==
Տաճարի կայքը
Շախտի։ Սուրբ Նիկողայոս եկեղեցի
Շախտիի թեմ
Правящий архиерей Шахтинской епархии епископ Симон совершил всенощное бдение в храме святителя Николая Чудотворца
1740

1740 թվական,  նահանջ տարի, ըստ Գրիգորյան օրացույցի սկսում է ուրբաթ օրը։ Սա մեր թվարկության 1740 թվականն է, 
XVIII դարի 40-րդ տարին։


== Դեպքեր ==


== Ծնունդներ ==
Եփրեմ Ա Ձորագեղցի - Ամենայն Հայոց կաթողիկոս
Ֆեդոտ Շուբին - ռուս քանդակագործ (մահացել է 1805 թվականին)


== Մահեր ==
Քըրք Քըրքորյանի հուշարձան (Գյումրի)

Քըրք Քըրքորյանի հուշարձանը Գյումրիում, Հայաստանի ազգային հերոս, բարերար Քըրք Քըրքորյանին նվիրված հուշարձան Գյումրիում։


== Պատմություն ==
Գյումրիի ավագանին Քըրք Քըրքորյանի արձանը տեղադրելու որոշումը կայացրել է 2013 թվականի դեկտեմբերին։ Արձանի տեղադրման նախաձեռնության հեղինակը ծննդով գյումրեցի ամերիկաբնակ Գրիգոր Բեդիրյանն է։ 

2016 թվականի մայիսի 6-ին Գյումրիի ավագանին որոշում է կայացրել Գյումրիի ամենահայտնի և ամենաերկար փողոցներից մեկի՝ Աբովյան փողոցի (նախկին Ալեքսանդրովսկի) մի հատվածն անվանել ի պատիվ ամերիկահայ բարերար Քըրք Քըրքորյանի։ Արձանը տեղադրվել է Գյումրիի Աբովյան (Քըրք Քըրքորյան) փողոցում 2018  թվականի հունիսի 24-ին։


== Հեղինակ ==
Քանդակագործ՝ Արտուշ Պապոյան


== «Լինսի» հիմնադրամ ==
Սպիտակի երկրաշարժից տուժածներին օգնություն տրամադրելու նպատակով Քըրք Քըրքորյանը ստեղծել է «Լինսի» հիմնադրամը, որի միջոցներով վերանորոգվել են պետական նշանակության ճանապարհներ, Շիրակի և Լոռու մարզերում կառուցվել է 149 շենք՝ 3674 բնակարանով։


== Ծանոթագրություններ ==
Գրական սեռեր

Գրական ստեղծագործություններն իրարից տարբերվում են ոչ միայն բովանդակությամբ, այլև իրենց բուն տիպով՝ կյանքի արտացոլման սկզբունքով, կառուցվածքով, ընդգրկմամբ։ Արիստոտելն է իր «Պոետիկա» աշխատության մեջ գրական ստեղծագործությունները որոշակի սկզբունքով բաժանում է երեք մեծ խմբի (որոնք հետագայում կոչվում են գրական սեռեր)` էպոս, լիրիկա, դրամա։
Գրական սեռերի տարբերությունը կյանքի արտացոլման սկզբունքների մեջ է։ Գրական բոլոր ստեղծագործությունների բովանդակությունն օբյեկտիվ իրականության ու հեղինակի գաղափարական գնահատականի արտացոլումն է։Սակայն էպիկական, լիրիկական (քնարական) ու դրամատիկական սեռերի երկերն իրականությունն արտացոլում են տարբեր կերպ. էպիկական ստեղծագործության հեղինակը գերազանցապես պատմում է հերոսների ու իրադարձությունների մասին, լիրիկական երկն ուղղակիորեն վերարտադրում է անհատի գաղափարական-հուզական վերաբերմունքը, իսկ դրաման անմիջապես ցուցադրում է գործող անձանց բնավորություններն ու արարքները։
Էպիկական ժանրեր են վեպ, վիպակ, պատմվածք, նովել, ակնարկ, հեքիաթ և այլն։ Լիրիկական  են` բանաստեղծություն, լեգենդ, սոնետ, տրիոլետ, ներբող և այլն։ Դրամատիկական են ողբերգությունը, կատակերգությունը, դրաման։ Առանձնացվում է նաև քնարաէպիկական սեռը, որի ժանրերից են՝ պոեմ, բալլադ, առակ։


== Ծանոթագրություններ ==
(1986) Պլաուտ

(1986) Պլաուտ (անգլ.՝ Plaut), աստերոիդ աստերոիդների հիմնական գոտում։ Հայտնաբերվել է 1935 թվականի սեպտեմբերի 28-ին Հենրիկ վան Գենտի կողմից Յոհանեսբուրգում։
Միջին հեռավորությունը Արեգակից կազմում է 3,094334 ա. մ., առավելագույնը մոտենում է 2,4634 ա. մ. հեռավորության վրա և հեռանում 3,7253 ա. մ.։ Արեգակի շուրջ մեկ ամբողջական պտույտ է կատարում 1988,15 երկրային օրվա ընթացքում, իր ուղեծրով շարժվելով միջինում 0,181073 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,21° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1986) Պլաուտ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Տրոսնայի շրջան (Օրյոլի մարզ)

Տրոսնայի շրջան (ռուս.՝ Троснянский район), մունիցիպալ շրջան Ռուսաստանի Դաշնության Օրյոլի մարզում։
Ստեղծվել է 1928 թվականին։ Վարչական կենտրոնը՝ Տրոսնա։


== Աշխարհագրություն ==
Շրջանի տարածքի մակերեսը կազմում է 769,7 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 11337 մարդ։ Բնակչության խտությունը կազմում էր 14,73 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Ասաֆ Հոլլ

Ասաֆ Հոլլ (անգլ.՝ Asaph Hall, հոկտեմբերի 15, 1829(1829-10-15)[…], Գոշեն, Լիչֆիլդ շրջան, Կոնեկտիկուտ, ԱՄՆ - նոյեմբերի 22, 1907(1907-11-22)[…], Աննապոլիս, ԱՄՆ), XIX դարի ամերիկացի աստղագետ։
Ուսում է առել Նորֆոլկյան ակադեմիայում (Կոնեկտիկուտ նահանգ), Մակգրովիլի քոլեջում (Նյու-Յորք նահանգ)։ Աշխատել է Միչիգանի համալսարանի աստղադիտարանում։ 1857 - 1862 թթ. աշխատել է Հարվարդի համալսարանում որպես օգնական, իսկ 1863-ից մինչև 1891 թթ. աշխատել է Միացյալ Նահանգների ռազմածովային աստղադիտարանում որպես մաթեմատիկայի պրոֆեսոր։ 1898 - 1903 թթ. դասավանդել է երկնային մեխանիկա Հարվարդի համալսարանում։
1876 թ. Ասաֆ Հոլլը հաշվարկել է Սատուրն մոլորակի պտույտի պարբերությունը։ 1877 թ. հայտնաբերել է Մարսի արբանյակները, որոնք հետագայում անվանվեցին Դեյմոս և Ֆոբոս։


== Ընտանիք ==
Ասաֆ Հոլլը ամուսնացած է եղել երկու անգամ, ունեցել է չորս երեխա, որոնցից երեքը դարձել են գիտնականներ։


== Պարգևներ ==

1878 թվականին Հոլլը շահել է Ֆրանսիական գիտությունների ակադեմիայի Լալանդի մրցանակը, 1879-ին Թագավորական աստղագիտական միության ոսկե մեդալը, 1893-ին Արագոյի մեդալը, և 1896 թվականին նրան շնորհվել է Ֆրանսիայի պատվո լեգիոնի (Ordre national de la Légion d'honneur) ասպետի կոչում։ Լուսնի Հոլլ խառնարանը, ինչպես նաև նույնանուն խառնարանը Մարսի արբանյակ Ֆոբոսի վրա կրում են Ասաֆ Հոլլի անունը։ 3299 Հոլլ աստերոիդը նույնպես անվանվել է նրա պատվին։


== Գրականություն ==
Անջելո Հոլլ։ «Աստղագետի կինը՝ Անջելին Հոլլի կենսագրությունը»։ Բալթիմոր։ Nunn & Company, 1908. (Գրքի ազատ օգտագործմամբ ամբողջական օրինակը)
Պերսիվալ Հոլլ։ «Ասաֆ Հոլլ, Աստղագետ», ինքնահրատարակված (46 էջ)
Ջորջ Վիլիամ Հիլլ։ «Ասաֆ Հոլլի կեսագրական հիշողություններ, 1829 - 1907». Judd and Detwiler։ Վաշինգտոն, 1908. (Գրքի ազատ օգտագործմամբ ամբողջական օրինակը)


== Ծանոթագրություններ ==


== Արտաքին հղումներ ==
Դետրոյթի աստղադիտարանի պատմությունը www.umich.edu կայքում
Պարոն Հոլլի կեսագրությունը Archived 2012-08-26 at the Wayback Machine.
Ասաֆ Հոլլի տապանաքարը
Ազգային գիտությունների ակադեմիայի կոնսագրություններ
ԼՂԻՄ Ազգային խորհուրդ

ԼՂԻՄ Ազգային խորհուրդ, մարզային ինքնակառավարման ներկայացուցչական մարմին։ Ընտրվել է 1989 թվականի օգոստոսի 16-ին Ստեփանակերտում հրավիրված ԼՂԻՄ ազգաբնակչության լիազոր ներկայացուցիչների համագումարում՝ մինչև ժողովրդական պատգամավորների մարզխորհրդի և կուսակցության մարզկոմի վերականգնումը մարզը ղեկավարելու նպատակով։ Ազգային խորհուրդը ունեցել է 80 անդամ, ընտրել նախագահություն։ Նախագահության նախագահ՝ Վ. Գփզորյան, տեղակալներ՝ Վ. Աթաջանյան և Վ. Թովմա պան, անդամներ՝ Ն. Ավագիմյան, Ռ. Աղաջանյան, Ս. Բաբայան, Կ. Բաբուրյան, Գ. Բադյան, Ս. Դավթյան, Վ. Գաբփելյան, է. Ղուկասյան, 0. Եսայան, Վ. -Քոչարյան, Ռ. Քոչարյան, Ռ. Մանգասարյան, Մ. Մխզոյան, Ա. Մկրտչյան, Յու. Նեոփսյան, Ռ. Պետրոսյան, Շ. Պետուսյան։
Համագումարում ընդունվել են որոշում, հռչակագիր և դիմումներ՝ ուղղված հատուկ շրջանի պարետին, խորհրդային բանակի և ԽՍՀՄ ՆԳՆ ստորաբաժանումների սպաներին ու զինվորներին, ինչպես նաև ադրբեջանական ժողովրդին։
Ազգային խորհրդի առաջնահերթ խնդիրներն էին՝ ազգամիջյան ընդհարումների կասեցումը, իրավիճակի կայունացումը, Լեռնային Ղարաբաղի հիմնախնդրի լուծումը։ 1989 թվականի դեկտեմբերի 1-ին Ազգային խորհուրդը և ՀԽՍՀ ԳԽ համատեղ նիստում որոշում է ընդունվել ՀԽՍՀ և ԼՂԻՄ վերամիավորման մասին։ Ազգային խորհուրդը գործել է մինչև ԼՂՀ անկախության հռչակումը՝ 1991 թվականի սեպտեմբերի 2-ը։
Շահանդուխտ II

Շահանդուխտ II (Շահանդուխտ Բ, 11-րդ դար - 1116), Սյունյաց աշխարհի թագուհի։
Սյունյաց թագավորության հիմնադիր Գրիգոր Ա Սյունի արքայի (1051-1072) կինը, Սենեքերիմ թագավորի քույրը։


== Պատմություն ==
Շահանդուխտ II–ը Աղվանից (Հայոց Արևելքից կողմանց) արքա Սահակ Սևադա II–ի և Սոփիայի դուստրն էր, ինչի մասին վկայում են նաև Վահանավանքից հայտնաբերված արձանագրությունները և Սյունյաց ականավոր պատմիչ Ստեփանոս Օրբելյանը։ Շահանդուխտ II թագուհին կարևոր դերակատարում է ունեցել Սյունյաց թագավորության քաղաքական կյանքում։ Շահանդուխտ II-ը Գրիգոր I Սյունի արքայի կինն էր, որն անզավակ մահացավ  1072 թվականին։ Գրիգոր I Սյունի թագավորի մահվանից հետո Սյունյաց ազնվականության վորոշմամբ թագավոր է հռչակվում Շահանդուխտ թագուհու կրտսեր եղբայր Սենեքերիմը (1072-1094/1096)։  Արցախ աշխարհի արքայատուստրը արդեն հասցրել էր սիրվել ու մեծ հարգանք վայելել Սյունիքում, քանի որ միայն նրա հեղինակության շնորհիվ էր հնարավոր գահաժառանգման հարցի նման լուծումը, մանավանդ որ արքայազնը տակավին մանկահասակ էր։
Շահանդուխտ թագուհին կարևոր դերակատարում է ունեցել նաև իր եղբայր Սենեքերիմի թագավորության ժամանակաշրջանում։ Եղբոր՝ Սենեքերիմ արքայի մահից հետո, միչև եղբորորդու՝ Գրիգոր II արքայի չափահաս դառնալը, Շահանդուխտ II–ը եղել է թագավորության փաստացի կառավարիչը։ Շահանդուխտ II–ը մահահացել է 1116 թվականին։
Բեղումնավոր էր Շահանդուխտ II–ի շինարարական և բարեգործական գործունեությունը, որի համար նա արժանացել է «ամենաօրհնյալ», «խորահավատ բարեպաշտուհի», «երանելի և սուրբ թագուհի» պատվատիտղոսներին։
1086 թվականին Շահանդուխտ թագուհին և իր քույր Կատան կառուցել են Վահանավանքի Սբ. Աստվածածին եկեղեցին, որտեղ էլ գտնվել է նրանց մասին պատմող արձանագրությունը։ Դատելով արձանագրություններից և Վահանավանքում հայտնաբերված տապանաքարերից՝ իր կյանքի վերջին հատվածը Սյունիքում է անցկացրել Շահանդուխտ թագուհու մայրը՝ «Աղվանից թագուհի» Սոփիան։ Նրա տապանաքարից իմանում ենք մահվան տարեթիվը՝ 1081 թվական։ Նույն թվականին Շահանդուխտ թագուհին, նրա եղբայր Սենեքերիմ արքան և քույր Կատան իրենց մոր հիշատակը հավերժացնող գեղաքանդակ խաչքար են կանգնեցրել Վահանավանքի մեծ տաճարի արևելյան կողմում։
Շահանդուխտ թագուհին և նրա եղբայր Սենեքերիմ արքան աչքի են ընկել ոչ միայն շինարարական գործունեությամբ, այլև եկեղեցուն և հոգևոր դասին տված առատ պարգևներով ու նվիրաբերած տիրույթներով։ 


== Տես նաև ==
Սյունյաց թագավորություն


== Ծանոթագրություններ ==


== Գրականություն ==
Григорян Г. М. Очерки истории Сюника. IX—XV вв. / [Отв. ред. X. А. Торосян, Б. А. Улубабян]. — Ереван: Издательство АН АрмССР, 1990. — 390 с. — ISBN 5 8080 0042 4
Արտակ Մովսիսյան 10 ՀԱՅ ԱԿԱՆԱՎՈՐ ԹԱԳՈՒՀԻՆԵՐ. — Երևան: ԶԱՆԳԱԿ, 2014. — ISBN 978 9939 68 267 9
Ֆունտ

Դրամական միավորի համար տես Ֆունտ ստերլինգՖունտ զանգվածի միավոր։

անգլիական ֆունտը հավասար է 0,45359237 կգ.
ավստրիական ֆունտը հավասար է 0,56001 կգ.
ամստերդամյան ֆունտը հավասար է 0,4941 կգ.
վենետիկյան ֆունտը հավասար է 0,477 կգ.
դանիական ֆունտը հավասար է 0,496 կգ.
իսպանական ֆունտը հավասար է 0,451 կգ.
պորտուգալական ֆունտը հավասար է 0,459 կգ.
ֆրանսիական ֆունտը հավասար է 0,489505 կգ.
շվեդական ֆունտը հավասար է 0,425076 կգ.
Ակբայիր

Ակբայիր, գյուղ Արևմտյան Հայաստանում։ Գտնվում էր Ճորոխի աջ կողմի Օլթիի ստորին հոսանքի տարածքում, Արդվինին 44-45 կմ հարավ։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Լեյք շրջան (Հարավային Դակոտա)

Անվան այլ կիրառումների համար տե՛ս՝ Լեյք շրջան (այլ կիրառումներ)Լեյք շրջան (անգլ.՝ Lake County), ԱՄՆ Հարավային Դակոտա նահանգի 66 վարչական միավորներից մեկը։ Ընդհանուր տարածությունը 1.458 կմ² է, բնակչությունը՝ 11.200 մարդ (2010 թ. տվյալներով)։ Շրջկենտրոնն է Մեդիսոն բնակավայրը։ Կազմավորվել է 1873 թ.։
Ֆորսթայմ

Ֆորսթայմ (ֆր.՝ Forstheim), համայնք Ֆրանսիայի Գրանդ Էստ մարզի Ստորին Հռենոս գավառում:
Բնակչությունը 2006 թվականի դրությամբ կազմում է 539 մարդ, բնակչության խտությունը` 106.73 մարդ/կմ²: Բնակավայրը զբաղեցնում է 5.05 կմ² տարածք:


== Աշխարհագրություն ==
Գտնվում է Փարիզ քաղաքից 400 կմ արևելք, Ստրասբուրգ քաղաքից` 35 կմ հյուսիս:


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 407 աշխատունակ (15-64 տարեկան)  բնակիչ, որոնցից ակտիվ էին 317-ը, իսկ ոչ ակտիվները` 90: Ակտիվության ցուցանիշը կազմում է 77,9 %: 317 աշխատունակ մարդկանցից աշխատել է 297 անձ (169 տղամարդ և 128 կին): Գործազուրկ են եղել 20 անձ (7 տղամարդ և 13 կին): 90 անաշխատունակներից 25-ը եղել են աշակերտներ կամ ուսանողներ, 37-ը` թոշակառուներ, իսկ 28-ը չեն աշխատել տարբեր պատճառներով:


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Լիպովկա (գյուղ, Սեչենովսկի շրջան)

Անվան այլ կիրառումների համար տե՛ս՝ ԼիպովկաԼիպովկա (ռուս.՝ Липовка), գյուղ Ռուսաստանի, Նիժնի Նովգորոդի մարզի Սեչենովսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վոզդվիժենսկայա

Վոզդվիժենսկայա (ռուս.՝ Воздвиженская), ստանիցա Ռուսաստանի Դաշնության Կրասնոդարի երկրամասի Կուրգանինսկի շրջանի կազմում։
Բնակչությունը 2010 թվականին գրանցված տվյալներով կազմում էր 1609 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Արթուր Շահնազարյան

Արթուր Միհրդատի Շահնազարյան (1958, հուլիսի 16, Հայկական ԽՍՀ), հայ երգահան, կոմիտասագետ, խազագետ, Հայաստանի Երգահանների միության վարչության անդամ։


== Կենսագրություն ==
Ծնվել է 1958 թվականին Լոռիում։

1981 թվականին ընդունվել է Երևանի Կոմիտասի անվան պետական կոնսերվատորիայի երգահանական և խմբավարական բաժինները։
1986 թվականին ավարտել է երեք ֆակուլտետ՝ կոմպոզիտորական, դիրիժորական, երաժշտագիտական։ Սովորելուն զուգընթաց դասավանդել է երաժշտական դպրոցում, աշխատել է ՀՀ մշակույթի նախարարության Ժողովրդական ստեղծագործության մեթոդ կենտրոնում, որպես ավագ գիտաշխատող, ապա աշխատել է պետական կոնսերվատորիայում, որպես ֆոլկլորի կաբինետի վարիչ։ Ապա դասավանդել է Մխիթար Սեբաստիացի կրթահամալիրում, հետո ղեկավարել տեղի երաժշտական դպրոցը։
1991 -1994 թվականներին գտնվել է ԱՄՆ-ում, հայկական համայնքի հետ իրականացնելով զանազան մշակութային ծրագրեր։
1995 թվականին աշխատել է ՀՀ կրթության նախարարությունում, որպես ծրագրամեթոդական վարչության պետ։
1998 թվականին աշխատել է ՀՀ մշակույթի նախարարությունում, որպես «Ազգային մշակույթի պահպանման, զարգացման և տարածման» վարչության պետ։
2000 թվականից ընդհատումներով աշխատել է դպրոցում երաժշտական ծրագրերի ղեկավար, հետո դարձել է «Դար» հիմնադրամի հոգաբարձուների խորհրդի անդամ։Արթուր Շահնազարյանը Հայաստանի Երգահանների միության վարչության անդամ է. տարեկան երկու անգամ՝ աշնանը և գարնանը կազմակերպում է համերգաշարեր, որոնցում հնչում են ժամանակակից հայ կոմպոզիտորների, նաև երիտասարդների ստեղծագործությունները։

2007-2010 թվականներին հիմնականում աշխատել է հայկական էպոսի վրա։ «Սասունցի Դավիթ» երաժշտական մոնումենտալ այդ ստեղծագործությունը բաղկացած է 110 համարից, օգտագործված են ազգային հին նվագարաններ։ Դրանց մեծ մասը վերականգնվել՝ պատրաստվել է առաջին անգամ ըստ միջնադարյան ձեռագրերի և այլ աղբյուրների։


== Գրականություն ==
"Ով ով է. Հայեր", կենսագրական հանրագիտարան, հատոր Ա., Երևան, 2005
Ցախակեռաս Մաակի

Ցախակեռաս Մաակի (լատ.՝ Lonicera maackii), ցախեկեռասազգիներ ընտանիքի, ցախակեռաս ցեղի բույս։


== Նկարագրություն ==
Տերևաթափ ուղղաձիգ, լայն թոսի է՝ մինչև 5 մ բարձրությամբ և սնամեջ, բաց մոխրավուն կեղևով ծածկված ճյուղերով, կարճ մազմզուկապատ, երիտասարդ ընձյուղներով։ Բողբոջները մանր են, ձվաձև, խաչաձև դասավորված մի քանի զույգ թևտւկներով ծածկված։ Տերևները ձվաձև-էլիպսաձևից մինչև լայն նշտարաձև են, աստիճանաբար սրացող գագաթով, հիմքում սեղմված, հազվադեպ՝ կլորավուն, 5-8 սմ երկարությամբ և 2-3,5 սմ լայնությամբ, 0,3-0,5 սմ երկարությամբ, կոթունավոր, վերևի կողմից՝ մուգ կանաչ, ներքևից՝ բաց գույնի, երկու կողմից էլ ջղերի ուղղությամբ ծածկված գանգուր մազմզուկներով։ Ծաղիկները զույգերով են, ծոցային, երկշուրթ, սպիտակ, ծաղկաթափի ժամանակ՝ դեղնող, բուրումնավետ, կարճ մազմզուկապատ, գեղձավոր, տերևակոթունից կարճ ծաղկակոթունով։ Պսակը ունի 2 սմ երկարություն, հավասար, նուրբ, ձագարաձև խողովակով, արտաքինից մերկ, ներսի կողմից մազմզուկապատ։ Բաժակը մեծ մասամբ զանգականման է։ Սերմնարանը ազատ է, ծածկված ծաղկակիցիկներով։ Ծաղկակիցները գծանման են, խոզանակամազմզուկապատ, սերմնարանից երկար։ Սռնակը մազմզուկապատ է։ Հատապտուղները ազատ են, գնդաձև, գագաթին թափված բաժակի հետքերով, մուգ կարմիր, 1-9 սերմերով։ Վերջիններս երկարավուն էլիպսաձև են, տափակ, դարչնագույն։ Ծաղկում է հունիսին, պտուղները հասունանում են սեպտեմբեր-հոկտեմբերին։


== Տարածվածություն ==
Տարածված է Մերձամուրյան մարզում, Սիխոտե-Ալինում, Հյուսիսային Չինաստանում, Կորեայում, Հյուսիսային Ճապոնիայում, կաղնու և թեղու անտառներում, գետափերում, բացատներում։ Հրաշալի մեղրատու է։


== Կիրառություն ==
Մեր հանրապետության տարածքում սահմանափակ քանակությամբ է մշակվում։ Աչքի է ընկնում դեկորատիվ բարձր հատկանիշներով, հատկապես ծաղկման և պտուղների հասունացման շրջանում։ Ձմեռնադիմացկուն է, երաշտադիմացկուն, հողի նկատմամբ պահանջկոտ չէ։


== Ծանոթագրություններ ==
30 by Ella

30 by Ella, ամերիկացի ջազ երգչուհի Էլլա Ֆիցջերալդի 37-րդ ստուդիո ալբոմն է։ Սկավառակը իրենից ներկայացնում է 6 խառներգեր, որոնք վերադաշնակել է Բենի Քարտերը։ Իսկ արդեն 2000 թվականին ալբոմի վերահրատարակության ժամանակ տեղ գտավ նաև 7-րդ բոնուս-թրեքը (կոդ - Capitol 7243-5-20090-2-2)։


== Երգերի ցանկ ==
1. «My Mother’s Eyes
Try a Little Tenderness
I Got It Bad (and That Ain’t Good)
Everything I Have Is Yours
I Never Knew (I Could Love Anybody Like I’m Loving You)
Goodnight My Love»
2. «Four or Five Times
Maybe
Taking a Chance on Love
Elmer’s Tune
At Sundown
It’s a Wonderful World»
3. «On Green Dolphin Street
How Am I To Know
Just Friends
I Cried for You
Seems Like Old Times
You Stepped Out of a Dream»
4. «If I Give My Heart to You
Once In a While
Ebb Tide
The Lamp Is Low
Where Are You?
Thinking of You (I’ve Grown So Lonesome)»
5. «Candy
All I Do Is Dream of You
Spring is Here
720 In the Books
It Happened In Monterey
What Can I Say After I Say I’m Sorry?»
6. «No Regrets
I’ve Got a Feeling You’re Fooling
Don’t Blame Me
Deep Purple
Rain
You’re a Sweetheart»
7. «Hawaiian War Chant» (բոնուս-թրեք)


== Ձայնագրման մասնակիցներ ==
Էլլա Ֆիցջերալդ – վոկալ
Ջիմմի Ջոնս – դաշնամուր
Հարի "Սվիթս" Էդիսոն – շեփոր
Գեորգի Աուլդ – սաքսոֆոն
Ջոն Կոլինս – կիթառ
Պանամա Ֆրանցիս – հարվածային գործիքներ
Լուիս Բելսոն  - հարվածային գործիքներ
Բոբ Ուսեթ – բաս


== Ծանոթագրություններ ==
Արամ Թանանյան

Արամ Ալեքսանդրի Թանանյան (21 դեկտեմբերի, 1959, գ. Չայքենդ, Խանլարի շրջան, Ադրբեջանական ԽՍՀ), ՀՀ ռազմական և պետական գործիչ, Հայաստանի Հանրապետության ազգային անվտանգության խորհրդի աշխատակազմի ղեկավարի պաշտոնակատար, փրկարարական ծառայության գեներալ-մայոր։


== Կրթություն ==
1966-1977 թթ. սովորել և ավարտել է Երևանի թիվ 136 միջնակարգ դպրոցը։
1977-1982 թթ. սովորել և ավարտել է Երևանի պետական համալսարանի քիմիական ֆակուլտետը՝ քիմիկոս մանկավարժի որակավորմամբ։
1990-1993 թթ. սովորել և ավարտել է Վ. Կույբիշևի անվան ռազմաինժեներական ակադեմիան։


== Զինվորական ծառայությունը ==
1982-1985 թթ. - Ղրղզական ԽՍՀ քաղաքացիական պաշտպանության շտաբի հաշվարկաանալիտիկ խմբի պետ։
1985-1990 թթ. - Ղրղզական ԽՍՀ քաղաքացիական պաշտպանության շտաբի քիմիական-ռադիոմետրիկ լաբորատորիայի պետ։
1993-1994 թթ. - ՀՀ քաղաքացիական պաշտպանության շտաբի ճառագայթային և քիմիական պաշտպանության բաժանմունքի պետ։
1994-1995 թթ. - ՀՀ քաղաքացիական պաշտպանության շտաբի ճառագայթային և քիմիական պաշտպանության բաժնի պետ։
1995-1997 թթ. - Քաղաքացիական պաշտպանության հանրապետական շտաբի օպերատիվ բաժնի պետ-շտաբի պետի տեղակալ։
1995-1997 թթ. - Քաղաքացիական պաշտպանության հանրապետական շտաբի օպերատիվ բաժնի պետ-շտաբի պետի տեղակալ։
1997-2000 թթ. - ՀՀ Կառավարությանն առընթեր Արտակարգ իրավիճակների վարչության պետի առաջին տեղակալ։
2000-2006 թթ. - ՀՀ Կառավարությանն առընթեր Արտակարգ իրավիճակների վարչության պետի տեղակալ։
2006 թ. մարտի 10-ին ՀՀ վարչապետի որոշմամբ ազատվել է Հայաստանի կառավարությանն առընթեր արտակարգ իրավիճակների վարչության պետի տեղակալի պաշտոնից։
2006-2008 թթ. - ՀՀ Տարածքային կառավարման նախարարության Հայաստանի փրկարար ծառայության տնօրենի տեղակալ։
2008 թ. - ՀՀ Արտակարգ իրավիճակների նախարարության Հայաստանի փրկարար ծառայության տնօրենի տեղակալ։
2008 թվականի հունիսի 4-ից - ՀՀ Ազգային անվտանգության խորհրդի աշխատակազմի Ազգային անվտանգության ռազմավարության իրականացման վարչության պետ։
2014 թ. ապրիլի 30-ից - ՀՀ Ազգային անվտանգության խորհրդի աշխատակազմի ղեկավարի պաշտոնակատար։


== Կոչումներ ==
2006 թ. սեպտեմբերի 15-ին ՀՀ Նախագահի հրամանագրով շնորհվել է փրկարարական ծառայության գեներալ-մայորի հատուկ կոչում։


== Ծանոթագրություններ ==
Տյուլ Կամպան Սյուդ (կանտոն)

Տյուլ Կամպան Սյուդ (ֆր.՝ Tulle-Campagne-Sud), Ֆրանսիայի կանտոն է, գտնվում է Լիմուզան շրջանում։ Կոռեզ դեպարտամենտի կանտոնն է։ Մտնում է Տյուլ օկրուգի մեջ։ Համաձայն 2007 թվականի մարդահամարի կանտոնի բնակչությունը 8942 մարդ էր։Կանտոնի համարը 1936 է։ Կանտոնում կա 14 կոմունա։


== Տես նաև ==
Ֆրանսիայի կոմունաներ
Ֆրանսիայի օկրուգներ


== Ծանոթագրություններ ==


== Արտաքին հղումներ ==
Վիճակագրության ազգային կոմիտե Archived 2007-06-29 at the Wayback Machine. (ֆր.)
Մանսուրլու (Ելիզավետպոլի գավառ)

Մանսուրլու, գյուղ Արևելյան Հայաստանի Ելիզավետպոլի նահանգի Ելիզավետպոլի գավառում։


== Բնակչություն ==
1907 թվականին գյուղն ունեցել է 210, իսկ 1908-ին՝ 225 կովկասի թաթար բնակիչ։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==